|  |
| --- |
|  Til adressaterne på høringsliste    |
| 3. juli 2017 |

**Høring over forslag til lov om ændring af folkeoplysningsloven**

(Ny struktur for Folkeuniversitetet)

Kulturministeriet skal hermed anmode om eventuelle bemærkninger til vedlagte udkast til lovforslag om ændring af folkeoplysningsloven samt udkast til bekendtgørelse om Folkeuniversitetet.

Lovforslaget er en udmøntning af anbefalingerne fra arbejdsgruppen vedr. Folkeuniversitetets struktur, som kulturministeren nedsatte i marts 2017, som er afspejlet i ”Rapport om Folkeuniversitets struktur”.

Med lovforslaget og bekendtgørelsen foreslås det at nedlægge Folkeuniversitetsnævnet og regionsstyrelserne, således, at afdelingerne og Komitestyrelsen bliver selvejende enheder, hvortil der er tilknyttet frivillige komiteer.

Vedlagt er udkast til lovforslag om ændring af folkeoplysningsloven samt udkast til bekendtgørelse om Folkeuniversitetet. Bemærkninger bedes være Kulturministeriet i hænde senest man**dag den 4. september 2017.** Bemærkninger bedes sendt til kum@kum.dk med kopi til anp@kum.dk. Elektronisk indsendte høringssvar skal ikke samtidig sendes med almindelig post.

Med venlig hilsen

Anne Mette Risager